EFF slaan die kitaar en nie die ANC, sê oud president Thabo Mbeki oor grondbeleid | SAUK.co.za - Nuus.info
Die ANC laat hom deur die EFF beïnvloed met sy "radikale afwyking" van sy vorige grondhervormingsbeleid, sê oudpres. Thabo Mbeki in 'n skerp aanval op oudpres. Jacob Zuma.
"Dis presies (Julius) Malema se standpunt, dat die wit deel van ons bevolking uitgesluit moet word uit die definisie van 'ons mense' en dat dit net toeëien word vir 'swart mense in die algemeen en spesifiek vir Africans'."
Onder Zuma se leiding het die ANC sy geskiedenis as 'n nierassige party versaak, skryf Mbeki in 'n meningstuk "What then about land expropriation without compensation".
Die party het volgens hom die beginsels van die Vryheidsmanifes dat "Suid-Afrika behoort aan almal wat daarin woon: swart of wit", oorboord gegooi.
"Die standpunt wat ANC-leiers sedert sy 54ste nasionale konferensie oor die grondkwessie formuleer, maak dit duidelik dat die ANC se karakter verander het. Hy is nie meer die verteenwoordiger van die mense van Suid-Afrika nie."
Die ANC se standpunt is nou dat grond van wit mense weggeneem en aan swart mense gegee word. Dit is as gevolg van die EFF se invloed op die ANC.
Mbeki beskuldig Zuma daarvan dat hy die aard en karakter van die ANC verander het in 'n swart party. Hy verwys na Zuma se uitlating verlede jaar voor die Raad van Tradisionele Leiers dat swart partye moet saamstaan vir 'n tweederde-meerderheid om art. 25 van die Grondwet te wysig om onteiening sonder vergoeding moontlik te maak.